wannaphong/clean_thaiwikipedia huggingface dataset:
# โรงเรียนมัธยมตากสินระยอง
โรงเรียนมัธยมตากสินระยอง   เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สังกัดองค์การบริหารส่วนจังหวัดระยองตั้งอยู่ที่ ถนนตากสินมหาราช ตำบลเชิงเนิน อำเภอเมืองระยอง จังหวัดระยอง

 ประวัติโรงเรียน 
โรงเรียนมัธยมตากสินระยอง ก่อตั้งขึ้นเมื่อวันที่ 11 กุมภาพันธ์ 2551 และประกาศจัดตั้งโรงเรียนมัธยมตากสินระยอง อย่างเป็นทางการเมื่อวันที่ 7 กันยายน 2552 ตามนโยยายด้วยองค์การบริหารส่วนจังหวัดระยอง เพื่อให้บริการแก่ผู้ปกครองในจังหวัดระยอง ที่สามารถส่งบุตรหลานเข้าเรียนตามความต้องการ อย่างเพียงพอ 

สาเหตุที่ตั้งชื่อโรงเรียนว่า "โรงเรียนมัธยมตากสินระยอง" เพื่อเป็นการเทิดพระเกียรติแด่สมเด็จพระเจ้าตากสินมหาราช พระมหากษัตริย์ผู้กอบกู้เอกราชของชาติไทยและเป็นที่เคารพสักการะของพี่น้องชาวจังหวัดระยอง สถานที่ก่อตั้งโรงเรียนมัธยมตากสินระยอง ใช้พื้นที่เรือนจำกลางระยองเดิมซึ่งเป็นที่ดินขององค์การบริหารส่วนจังหวัดระยอง เนื้อที่ 51 - 0 - 65.6 ไร่ และที่ราชพัสดุตาม นสล. เลขที่ 4717 เนื้อที่ 0 - 2 - 66.7 ไร่ รวมเนื้อที่ทั้งหมด 51 - 3 - 13.3 ไร่ 

 สัญลักษณ์ประจำโรงเรียน 
 เอกลักษณ์ : ผู้นำด้านภาษา ก้าวหน้าสู่สากล
 อัตลักษณ์ : เก่งภาษา ตรงต่อเวลา มีทักษะกระบวนการคิด มีจิตสาธารณะ มีภาวะผู้นำสูง
 คติพจน์ : คณฺสส สามฺคคี สฺขา ความสามัคคีของคณะก่อให้เกิดสุข
 คำขวัญ : เก่งภาษา ตรงต่อเวลา มีทักษะกระบวนการคิด มีจิตสาธารณะ มีภาวะผู้นำสูง
 คุณธรรมประจำใจ : สะอาด ขยัน ประหยัด ซื่อสัตย์ เสียสละ กตัญญู
# ครามอุดร
ครามอุดร  เป็นพืชในสกุลคราม มีรากสะสมอาหาร กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีชมพู ฝักทรงกระบอก เหยียดตรง เมล็ดทรงกระบอก ผิวเกลี้ยง เป็นพืชถิ่นเดียวในประเทศไทย พบในภาคตะวันออกเฉียงเหนือ 
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558. หน้า 71
# ครามเถื่อน
ครามเถื่อน  เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ผิวใบด้านล่างมีขนหนาแน่นกว่าด้านบน ดอกช่อ กลีบดอกสีชมพู ฝักทรงกระบอก ปลายโค้งงอขึ้น เมล็ดรูปสี่เหลี่ยมผืนผ้า เป็นมันวาว ใช้ทำสีครามย้อมผ้า พบในอินเดีย จีน ไต้หวัน กัมพูชา ลาว เวียดนาม ในไทยพบทางภาคเหนือ ภาคตะวันออก ภาคกลาง และภาคใต้
thumb|right|เมล็ด
thumb|right|ใบ
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น 2558.หน้า 63
# ครามหลวง
ครามหลวง  เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ก้านช่อดอกมีขนหนาแน่น ดอกช่อ กลีบดอกสีชมพูอ่อน ฝักทรงกระบอก เหยียดตรง แห้งไม่แตก เมล็ดทรงกลมเกลี้ยง พบในพม่า จีน ไต้หวัน ลาว เวียดนาม และอินโดนีเซีย ในไทยพบทางภาคเหนือ ภาคตะวันออกเฉียงเหนือ และภาคตะวันออก
# อายูมิ อิชิดะ
อายูมิ อิชิดะ (เกิดวันที่ 7 มกราคม ค.ศ. 1997) เป็นนักร้องและนักเต้นหญิงชาวญี่ปุ่น เธอเป็นอดีตสมาชิกรุ่นที่ 10 และรองหัวหน้าของมอร์นิงมูซูเมะ

 ประวัติการทำงาน 
ในปี 2011 อิชิดะได้เข้าร่วมโครงการ "มอร์นิงมูซูเมะ จูคิเมมเบอร์ เก็งคิจิรุชิออดิชัน" (モーニング娘。10期メンバー『元気印』オーディション) เธอได้ชนะในการคัดเลือกและเข้าร่วมมอร์นิงมูซูเมะพร้อมกับฮารูนะ อีกูโบะ, มาซากิ ซาโต และอดีตสมาชิกของเฮลโล! โปรเค็งชูเซ ฮารูกะ คูโด ในฐานะสมาชิกรุ่นที่ 10"モーニング娘。10期メンバー　決定！ " (in Japanese). Hello! Project. 2011-09-30. ต่อมาในวันที่ 30 กันยายนปีเดียวกัน สมาชิกรุ่นที่ 10 ได้เปิดตัวอย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อากิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ"

วันที่ 31 ธันวาคม 2018 หลังจากที่ฮารูนะ อีกูโบะ ได้สำเร็จการศึกษาจากมอร์นิงมูซูเมะ เมื่อวันที่ 16 ธันวาคมปีเดียวกัน อิชิดะได้รับดำรงตำแหน่งเป็นรองหัวหน้าร่วมกับเอรินะ อิกูตะIshida Ayumi. "2018年最後の発表！石田亜佑美" (in Japanese). Morning Musume Tenki Gumi Official Blog. 2018-12-31. และต่อมาหลังจากที่มิซูกิ ฟูกูมูระอดีตสมาชิกรุ่นที่ 9 สำเร็จการศึกษาเมื่อวันที่ 29 พฤศจิกายน 2023 ส่งผลให้อิกูตะเป็นหัวหน้ากลุ่มคนถัดมา ส่วนอิชิดะและซากูระ โอดะ สมาชิกรุ่นที่ 11 เป็นรองหัวหน้าร่วมกัน

วันที่ 26 พฤษภาคม 2024 อิชิดะประกาศสำเร็จการศึกษาจากมอร์นิงมูซูเมะและเฮลโล! โปรเจกต์"モーニング娘。'24 石田亜佑美の卒業に関するお知らせ" (in Japanese).Hello! Project. 2024-05-26. โดยคอนเสิร์ตสำเร็จการศึกษาของเธอได้จัดขึ้นเมื่อวันที่ 6 ธันวาคมของปีเดียวกัน“モーニング娘。石田亜佑美、駆け抜けた13年間に感謝「今、最高に幸せです」 ファンとの思い出曲をソロで披露” (in Japanese). ORICON NEWS. 2024-12-06.

 ผลงาน 
ผลงานที่อิชิดะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ

 สมุดรวมภาพ 
 [15 กรกฎาคม 2013] Ishida Ayumi
 [10 พฤษภาคม 2014] shine more
 [27 มิถุนายน 2016] It's my turn
 [27 เมษายน 2018] 20th canvas
 [7 มกราคม 2020] believe in oneself
 [7 มกราคม 2023] Are you Ready me
 [21 ตุลาคม 2024] Profile.7

 ดีวีดีและบลูเรย์ 
 [18 สิงหาคม 2016] Greeting ~Ishida Ayumi~ (e-Hello! DVD)
 [14 สิงหาคม 2013] AYUMI in GUAM
 [2 กรกฎาคม 2014] Souka -souka-
 [27 กรกฎาคม 2016] It's a Beautiful Day
# ไบรอัน ที
ไบรอัน ที (เกิด 15 มีนาคม ค.ศ. 1977) เป็นนักแสดงชาวญี่ปุ่น เขาเป็นที่รู้จักกันดีในบทบาท "ดีเค เดอะ ดริฟต์ คิง" ในภาพยนตรฺ์เรื่อง เร็ว..แรงทะลุนรก ซิ่งแหกพิกัดโตเกียว

 ประวัติ 
 ชีวิตในวัยเด็ก 
ไบรอันเกิดในจังหวัดโอกินาวะ ประเทศญี่ปุ่น บิดาของเขาเป็นชาวญี่ปุ่น-อเมริกัน และมารดาเป็นชาวเกาหลี ไบรอันย้ายมาอยู่ที่อเมริกาตอนอายุได้สองขวบ เขาสำเร็จการศึกษาจากวิลสัน ไฮสกูล ในย่านฮาเซียนด้า ไฮต์ส ลอสแอนเจลิส ไบรอันได้เข้าเรียนเตรียมกฎหมายตามความประสงค์ของครอบครัวที่คัลสเตทฟูลเลอร์ตัน แต่ถึงกระนั้นเขาก็รู้สึกว่าตัวเองมีความผูกพันกับงานด้านศิลปะมากกว่า เขาได้เข้าเรียนการแสดงและรู้สึกว่ามันได้เปลี่ยนแปลงชีวิตเขา ไบรอันจึงตัดสินใจลาออกจากโรงเรียนเตรียมกฎหมาย และหันมาเรียนทางด้านละครเวที ต่อมาได้เข้าเรียนในโครงการ Dramatic Arts Acting ที่มหาวิทยาลัยแคลิฟอร์เนีย เบิร์กลีย์ สาขาศิลปะการแสดงHalf-Korean.com Interview with Brian Tee, http://www.halfkorean.com/?page_id=381 ในเวลาว่างเขาสนุกไปกับการเล่นกีฬาและการฝึกศิลปะการต่อสู้ นอกจากนี้เขายังพูดภาษาเกาหลี, ภาษาญี่ปุ่น และภาษาอังกฤษได้อย่างคล่องแคล่ว
# แผลเปื่อย
แผลเปื่อย  หรือแผล เป็นรอยโรคบนผิวหนังหรือเยื่อเมือก ร่วมกับมีการขาดตอนหรือการสลายของเนื้อเยื่อ แผลเปื่อยอาจส่งผลให้เสียชั้นหนังกำพร้าทั้งหมด และบ่อยครั้งรวมถึงหนังแท้บางส่วน หรือแม้กระทั่งไขมันใต้หนัง แผลเปื่อยพบมากที่สุดที่ผิวหนังของรยางค์ล่างและในทางเดินอาหาร แผลเปื่อยที่ปรากฏบนผิวหนังมักเห็นเป็นเนื้อเยื่ออักเสบที่มีบริเวณผิวหนังแดง แผลเปื่อยผิวหนังมักเห็นได้ในกรณีการสัมผัสความร้อนหรือความเย็น การระคายเคืองหรือมีปัญหาต่อการไหลเวียนโลหิต แผลเปื่อยยังอาจเกิดจากการขาดการเคลื่อนไหว ซึ่งทำให้มีแรงกดต่อเนื้อเยื่อเป็นเวลานาน ความเครียดในระบบไหลเวียนโลหิตนี้ถูกแปลงเป็นแผลเปื่อยผิวหนัง ซึ่งทั่วไปเรียก แผลกดทับ แผลเปื่อยมักมีการติดเชื้อและเกิดหนอง
# โรคลมเหตุร้อน
โรคลมเหตุร้อนศัพท์บัญญัติราชบัณฑิตยสภา หรือ โรคลมแดด  เป็นอาการเจ็บป่วยจากความร้อนแบบรุนแรงอย่างหนึ่ง ผู้ป่วยจะมีอุณหภูมิกายสูงเกิน 40.0 องศาเซลเซียสและมีอาการสับสน อาการอื่น เช่น ผิวหนังแดง ปวดศีรษะและวิงเวียน โดยโรคลมแดดโดยทั่วไปไม่มีเหงื่อ แต่สำหรับโรคลมแดดจากการออกแรงโดยทั่วไปมีเหงื่อ โรคลมแดดอาการอาจเป็นแบบฉับพลันหรือค่อยเป็นค่อยไปก็ได้ โรคนี้มีอันตรายถึงชีวิต เนื่องจากร่างกายมีอุณหภูมิสูงเกินอย่างรุนแรงและการทำหน้าที่ของหลายอวัยวะผิดปกติเนื่องจากได้รับความร้อน ภาวะแทรกซ้อนอาจมีอาการชัก การสลายของกล้ามเนื้อลายและไตวายได้

โรคลมแดดเกิดจากอุณหภูมิสิ่งแวดล้อมภายนอกสูงหรือการออกกำลังกายอย่างหนักเกินไป สำหรับผู้ที่มีโรคหรือภาวะประจำตัวบางอย่างจะมีความเสี่ยงสูงกว่าปกติ มักเกิดในผู้ที่ได้รับความร้อนสูงหรือออกแรงเป็นเวลานานซึ่งสามารถป้องกันได้ในบุคคลส่วนใหญ่ อย่างไรก็ดี ผู้ป่วยที่มีกรรมพันธุ์แฝงบางอย่างมีความอ่อนไหวต่อโรคลมแดดมากผิดปกติทำให้เกิดอาการได้แม้ได้รับความร้อนที่ค่อนข้างเล็กน้อย โดยเฉพาะอย่างยิ่งในเด็ก . .

วิธีป้องกันโรคลมแดด เช่น การดื่มน้ำให้เพียงพอและการเลี่ยงการสัมผัสความร้อนสูง การรักษาโรคลมแดด ได้แก่ การให้ความเย็นแก่ร่างกายและการรักษาประคับประคอง วิธีที่แนะนำ เช่น การพ่นน้ำใส่และใช้พัดลม การแช่ในน้ำแข็ง หรือให้สารน้ำเย็นทางหลอดเลือดดำ วิธีวางแพ็กน้ำแข็งบนตัวนั้นสมเหตุสมผล

โรคนี้ทำให้มีผู้เสียชีวิตกว่า 600 คนต่อปีในสหรัฐ ซึ่งอัตรานี้เพิ่มขึ้นระหว่าง ค.ศ. 1995 ถึง 2015 โรคนี้มีอัตราเสียชีวิตน้อยกว่าร้อยละ 5 ในผู้ป่วยโรคลมแดดจากการออกกำลังกาย และสูงถึงร้อยละ 65 ในผู้ป่วยที่ไม่ได้เกิดจากการออกกำลังกาย

ในภาษาอังกฤษเรียกภาวะนี้ว่า Heat Stroke ซึ่งคำว่า  ในที่นี้เป็นการใช้คำผิดความหมาย โรคนี้ไม่มีความสัมพันธ์กับ โรคหลอดเลือดสมอง (stroke)
# นีล โฟลส์
นีล โฟลส์  เกิดเมื่อวันที่ 13 กรกฎาคม ค.ศ. 1963 เป็นอดีตนักสนุกเกอร์อาชีพชาวอังกฤษและผู้บรรยายกีฬาสนุกเกอร์
# แมลคัม เทิร์นบุลล์
แมลคัม เทิร์นบุลล์ (เกิดเมื่อวันที่ 24 ตุลาคม พ.ศ. 2497) เป็นอดีตนายกรัฐมนตรีคนที่ 29 ของออสเตรเลีย เขาได้ดำรงตำแหน่งหลังจากชนะการเลือกตั้งหัวหน้าพรรคในวันที่ 14 กันยายน พ.ศ. 2558 ทำให้เขาเป็นหัวหน้าพรรคเสรีนิยม อีกทั้งเป็นสมาชิกรัฐสภาเขตซิดนีย์ ซึ่งได้รับการเลือกตั้งครั้งแรกในการเลือกตั้งเมื่อ พ.ศ. 2547
# กรดซอร์บิก
กรดซอร์บิก  หรือ 2,4-กรดเฮกซะไดอีโนอิก (2,4-hexadienoic acid) เป็นสารประกอบอินทรีย์ในธรรมชาติ มีสูตรเคมีคือ C6H8O2 เป็นของแข็งไม่มีสี ละลายในน้ำและระเหิดได้เร็ว

 การผลิต 
แต่เดิมกรดซอร์บิกได้จากการควบแน่นของกรดมาโลนิกและทรานส์-บูเทนอล แต่วิธีในเชิงพาณิชย์จะใช้การทำปฏิกิริยาระหว่างอัลลีลคลอไรด์ อะเซทิลีนและคาร์บอนมอนอกไซด์ ประมาณการกันว่ามีการผลิตกรดซอร์บิก 30,000 ตันต่อปีErich Lück, Martin Jager and Nico Raczek "Sorbic Acid" in Ullmann's Encyclopedia of Industrial Chemistry, Wiley-VCH, Weinheim, 2000.

 ประวัติ 
ในปี ค.ศ. 1859 เอากุสท์ วิลเฮล์ม ฟอน ฮอฟมันน์ นักเคมีชาวเยอรมัน ได้สกัดกรดซอร์บิกจากการกลั่นน้ำมันของผลต้นโรแวนWhat Is Sorbic Acid? - Healthline (Sorbus aucuparia) ต่อมาในช่วงทศวรรษที่ 1930-1940 มีการค้นพบว่ากรดซอร์บิกมีคุณสมบัติต้านเชื้อจุลินทรีย์ จึงมีการนำมาซื้อขายในเวลาต่อมา จนถึงทศวรรษที่ 1980 มีการใช้กรดซอร์บิกในการยับยั้งเชื้อ Clostridium botulinum ในเนื้อสัตว์แทนไนเตรต ซึ่งเป็นสารก่อมะเร็ง

 คุณสมบัติและการใช้ 
กรดซอร์บิกมีค่า pKa เท่ากับ 4.76 มีคุณสมบัติต้านเชื้อจุลินทรีย์ จึงนิยมใช้เป็นวัตถุกันเสียในอาหาร โดยใช้ในรูปของเกลือ เพราะละลายน้ำได้ดีกว่า เนื่องจากค่า pH ที่เหมาะสำหรับการต้านจุลินทรีย์คือ ต่ำกว่า pH 6.5 จึงมีการใช้กรดซอร์บิกที่ความเข้มข้น 0.025% ถึง 0.10%

กรดซอร์บิกมีเลขอี:
 E200 กรดซอร์บิก
 E201 โซเดียมซอร์เบต
 E202 โปแตสเซียมซอร์เบต
 E203 แคลเซียมซอร์เบต

นอกจากนี้ ยังมีการใช้กรดซอร์บิกในอุตสาหกรรมยาง และเป็นสารมัธยันตร์ในการผลิตพลาสติกและสารหล่อลื่น

 ความปลอดภัย 
กรดซอร์บิกมีค่า LD50 ระหว่าง 10-7.4 กรัม/กิโลกรัม ซึ่งถือว่าสูง กรดซอร์บิกเป็นสารที่ไม่เสถียรและสลายตัวในดินได้เร็ว อย่างไรก็ตาม กรดซอร์บิกถือเป็นสารที่เป็นมิตรต่อสิ่งแวดล้อม
# แอมเบอร์ เฮิร์ด
แอมเบอร์ ลอร่า เฮิร์ด (เกิด 22 เมษายน ค.ศ. 1986) เป็นนักแสดงชาวอเมริกัน เฮิร์ดเริ่มผลงานการแสดงภาพยนตร์ครั้งแรกในเรื่อง เส้นทางสู่ฝัน วันแห่งชัยชนะ (Friday Night Lights) นำแสดงโดย บิลลี่ บ๊อบ ทอร์นตัน มีบทบาทเล็ก ๆ ในเรื่อง หญิงเหล็ก หัวใจเพชร (North Country) และ คนอึดวัยระห่ำ (Alpha Dog) เฮิร์ดแสดงบทบาทนำครั้งแรกในภาพยนตร์ ถ้ารัก...ต้องให้เชือด (All the Boys Love Mandy Lane) และปรากฏตัวในเดอะซีดับเบิลยูในรายการโทรทัศน์ ฮิคดันพาล์ม (Hidden Palms)

ความสำเร็จของเธอเริ่มในปี 2008 กับบทบาทสำคัญ กระชากใจสู้ แล้วคว้าใจเธอ (Never Back Down) และ วุ่นแล้วตู..จู่ๆก็โดนล่า (Pineapple Express) เธอได้รับรางวัลยังฮอลลีวูดอวอร์ดส สาขานักแสดงประสบความสำเร็จ เธอได้รับความสนใจอย่างกว้างขว้างหลังจากปรากฏตัวในภาพยนตร์เรื่อง เปิดโปงเมืองโลกีย์ (The Informers), พ่อเลี้ยงโหดโครตอำมหิต (The Stepfather), แก๊งคนซ่าส์ล่าซอมบี้ (Zombieland) และ แฟมิลี่ลวงโลก ครอบครัวขายแหลก (The Joneses) ต่อมาเธอได้ร่วมแสดงกับ จอห์น คาร์เพนเตอร์ ในเรื่อง หวีดลั่นวอร์ด (The Ward) และแสดงร่วมกับนิโคลัส เคจ ในเรื่อง ซิ่งโครตเทพ ล้างบัญชีชั่ว (Drive Angry) ซึ่งทำให้เธอได้รับรางวัลสปอตไลท์อวอร์ดสในงานฮอลลีวูดฟิล์มเฟสติวัล

เฮิร์ดมีบทบาทส่วนร่วมในกิจกรรมทางสังคมหลายครั้ง เช่น สิทธิของกลุ่มบุคคลที่มีความหลากหลายทางเพศ, การเลิกทาส และสนับสนุนให้กับองค์การที่อยู่อาศัยเพื่อมนุษยชาติสากล, มูลนิธิสหประชาชาติ (United Nations Foundation), เดอะออฟอาร์ตอีลิซเซียม (The Art of Elysium) และ องค์การนิรโทษกรรมสากล
# เบอร์เกอร์มังสวิรัติ
เบอร์เกอร์มังสวิรัติ  เป็นแฮมเบอร์เกอร์ชนิดที่ไม่มีเนื้อสัตว์ แต่อาจจะมีส่วนผสมของผลิตภัณฑ์อื่นจากสัตว์ เช่น ไข่ นมVegetarians fed a fast one with meat by-products found in some of their dishes". The Telegraph. Retrieved 2013-04-24 ไส้เบอร์เกอร์มังสวิรัติมักทำจากพืชผัก (เช่น ข้าวโพด) โปรตีนจากพืช (เช่น ถั่วเหลือง) ถั่ว เต้าหู้ เห็ด ธัญพืชหรือเมล็ดพืช เช่น ข้าวสาลี แฟลกซ์

 ประวัติ 
อาหารที่มีลักษณะคล้ายคลึงกับไส้เบอร์เกอร์มังสวิรัติได้ปรากฏอยู่ในตำราอาหารของชาวยูเรเชียมาเป็นพันปีแล้ว โดยปรากฏอยู่ในรูปของลูกชิ้นหรือแผ่นปั้นทอดหรือย่าง อาจผสมเนื้อสัตว์บ้างหรือทำจากวัตถุดิบที่เป็นพืชล้วน ๆ เช่น ถั่ว โปรตีนจากพืช เป็นต้น

แม้ว่าจะระบุไม่ได้ว่าใครเป็นผู้คิดค้นเบอร์เกอร์มังสวิรัติสมัยใหม่กันแน่ แต่ชื่อเรียกแฮมเบอร์เกอร์ชนิดนี้ (ในภาษาอังกฤษ) นี้ก็น่าจะมีที่มาจากนายเกรโกรี แซมส์ ชาวอังกฤษ ในปี พ.ศ. 2525 โดยเขาเรียกมันว่า "เว็จจีเบอร์เกอร์" (VegeBurger) เกรโกรีและเครก พี่ชายของเขา ได้เปิดร้านอาหารธรรมชาติในย่านแพดดิงตันของกรุงลอนดอนมาตั้งแต่คริสต์ทศวรรษ 1960 (พ.ศ. 2503-2512) แล้ว ห้างสรรพสินค้าคาร์ฟูร์ในเมืองเซาแทมป์ตันได้จำหน่ายเว็จจีเบอร์เกอร์ไปสองพันชิ้นหลังจากเปิดตัวไปได้สามสัปดาห์"And Here Comes the VegeBurger". The Observer. UK. Retrieved 2006-11-11.

 ร้านอาหาร 
มีเบอร์เกอร์มังสวิรัติแบบขายถาวรในร้านแมคโดนัลด์ของประเทศต่าง ๆ ดังนี้
 อินเดีย
 บาห์เรน
 อียิปต์
 เยอรมนี
 กรีซ
 เนเธอร์แลนด์
 สวีเดน
 สวิตเซอร์แลนด์
 สหรัฐอาหรับเอมิเรตส์
ในสหรัฐอเมริกา มีเบอร์เกอร์มังสวิรัติจำหน่ายในร้านเบอร์เกอร์คิง
# กรดเบฮินิก
คุณสมบัติ 
กรดเบฮินิกเป็นกรดไขมันอิ่มตัวที่เป็นคอเลสเตอรอล พบได้ในร่างกายมนุษย์Caterm, Nilo B and Margo A Denke. January 2001 Behenic acid is a cholesterol-raising saturated fatty acid in humans. American Journal of Clinical Nutrition, v 73, No. 1, pp41-44. มีชีวประสิทธิผลต่ำเมื่อเทียบกับกรดโอเลอิกและดูดซึมได้ไม่ดีDocosanoic acid | Cayman Chem

 การใช้ 
กรดเบฮินิกใช้เป็นยาบำรุงเส้นผม และเป็นตัวทำละลายในน้ำยาลอกสี สารประกอบเอไมด์ของกรดเบฮินิกใช้เป็นสารลดฟองในผงซักฟอกและน้ำยาทำความสะอาด
# แสบจิ๋ว ป่วนหัวใจ
แสบจิ๋ว ป่วนหัวใจ  เป็นละครโทรทัศน์ไทยแนวตลกโรแมนติก บทประพันธ์โดย ธันเดอร์ทีม บทโทรทัศน์โดย ศกุนกานต์ ผลิตโดยทีวี ธันเดอร์ กำกับการแสดงโดย ฉัตรชัย นาคสุริยะ ออกอากาศทางสถานีวิทยุโทรทัศน์ไทยทีวีสีช่อง 3ทุกวันจันทร์ถึงศุกร์ เวลา 18:00–18:30 น. เริ่มออกอากาศตอนแรกเมื่อวันที่ 2 มกราคม พ.ศ. 2555 ออกอากาศครั้งสุดท้ายเมื่อ 14 พฤษภาคม พ.ศ. 2555 นำแสดงโดย ณพวีร์ กิจนิยม กรปภา พึ่งพันธ์

 เรื่องย่อ 

 รายชื่อนักแสดงนำ 
 ณพวีร์ กิจนิยม รับบท มิวสิค หรือ มิว
 กรปภา พึ่งพันธ์ รับบท ชมพู่
 ด.ช.ญาณภัทร ลิ้นแก้ว รับบท แชมป์
 ด.ญ.ชาริสา โอแฮม รับบท เมโลดี้ หรือ เม
 เมทินี กิ่งโพยม รับบท อนงค์
 จาตุรงค์ มกจ๊ก รับบท ชูชาติ
 ธวัช พรรัตนประเสริฐ รับบท ต้น
 เขษมพงศ์ พลเดช รับบท บอย
 อาภา ภาวิไล รับบท เบล
 นน ชนน รับบท แพท

 แหล่งข้อมูลอื่น 
 เรื่องย่อละคร แสบจิ๋ว ป่วนหัวใจ : กระปุก
# โนเกีย เอ็น73
thumb
โนเกีย เอ็น73 เป็นสมาร์ทโฟนจากโนเกีย เปิดตัวครั้งแรกเมื่อวันที่ 25 เมษายน 2006 ซึ่งเป็นส่วนหนึ่งของ Nseries  นอกจากนี้ยังมีกล้อง ความละเอียด 3.2 ล้านพิกเซล เลนส์กล้องคุณภาพจาก Carl Zeiss พร้อมแฟลช และฝาปิดเลนส์

 ข้อมูลจำเพาะ 
ฟิวเจอร์ข้อมูลซีพียู แบบ Dual CPU ประเภท CPU: ARM 9 CPU Clock Rate: 220 MHzระบบปฏิบัติการS60 3rd Edition (รุ่นแรก)หน่วยความจำแม็กซ์ใช้จัดเก็บข้อมูล: 42 MB หน่วยความจำ NAND: 128 MB, SDRAM หน่วยความจำ: 64 MB ~ 14 MB ฟรีปฏิบัติการหน่วยความจำ RAM, การ์ดหน่วยความจำ: Mini SD (สูงสุด 2 GB)บันทึกวิดีโอใช่ (รูปแบบ:. MPEG-4, 3GP ความละเอียดสูงสุด: 352x288 พิกเซล 15 เฟรมต่อวินาที..)การเรียกดูใช่ มาพร้อมกับมาตรฐานเว็บเบราว์เซอร์เต็มรูปแบบการส่งข้อความมัลติมีเดียใช่วอยซ์คอลใช่วีดีโอคอลใช่ Push to talk ใช่สนับสนุน จาวา ใช่ (MIDP 2.0,CLDC 1.1)บลูทูธ 2.0 + EDR (A2DP -i.e. Support for stereo bluetooth headsets available with firmware version 4 or above) การสนับสนุนสายเคเบิลข้อมูล ใช่อีเมล์ ใช่อื่นๆ Flash Lite 1.1  ลำโพงสเตอริโอ  ชุดหูฟังสเตอริโอ  เชื่อมต่ออินเทอร์เน็ตความเร็วสูงสุด 384 กิโลบิต / วินาที   คำสั่งเสียงNokia N73 Specs   แอพลิเคชันมือถือทีวี (ต้องภายนอกโทรศัพท์มือถือ Nokia ทีวีรับสัญญาณ SU-33W)สี เงินและพลัม
   สีขาวและสีชมพู
   สีขาวและสีแดง
   สีขาวและสีน้ำตาล
   สีเงิน, สีฟ้า
   สีขาวและสีทราย
   สีดำ (Music Edition ที่มีอยู่ต่อมาเป็นสีมาตรฐาน)
   สีน้ำตาลเข้ม (Music Edition)
   สีขาว (รุ่นพิเศษ)
# จุ๊ยก๊วย
จุ๋ยก้วย  เป็นขนมประเภทนึ่งแบบหนึ่งที่ได้อิทธิพลจากอาหารจีน พบในยะโฮร์และสิงคโปร์ 

จุ๋ยก้วยทำจากแป้งข้าวเจ้าผสมกับน้ำ แล้วใส่ลงในถ้วยขนาดเล็ก นึ่งให้สุกจะได้แป้งทรงรูปถ้วย ราดหน้าด้วยหัวไชโป๊ผัด กินกับซอสพริก เป็นอาหารเช้าที่เป็นที่นิยมแบบหนึ่งในสิงคโปร์  และยะโฮร์
# ข้าวหน้าเป็ด
ข้าวหน้าเป็ด  เป็นอาหารจีนที่เป็นที่นิยมในสิงคโปร์ ทำจากเป็ดย่าง หั่นเป็นชิ้นวางบนข้าว บางครั้งใส่กลอยและกุ้ง ราดด้วยซอสข้น กินกับไข่ต้มแข็ง ผักดองเค็ม เต้าหู้ ลักษณะคล้ายข้าวหน้าเป็ดแบบแต้จิ๋ว
# ∀กันดั้ม
เทิร์นเอกันดั้ม หรือ ∀กันดั้ม (∀เป็น สัญลักษณ์ทางคณิตศาสตร์หมายถึง"รวมทั้งหมด ทุกสิ่งทุกอย่าง" เป็นผลงานซีรีส์ กันดั้ม ของบริษัทซันไรส์ เป็นผลงานที่ถูกสร้างเพื่อเป็นซีรีส์สุดท้ายของจักรวาลกันดั้ม และเป็นผลงานทีวีซีรีส์ซึ่งกำกับและเขียนบทโดย โทะมิโนะ โยะชิยุกิ บิดาผู้ให้กำเนิด กันดั้ม โดยเริ่มออกอากาศครั้งแรกในประเทศญี่ปุ่น ตั้งแต่ 4 เมษายน 2542 ถึงวันที่ 14 มีนาคม 2543 รวมทั้งสิ้น 50 ตอน

 เรื่องย่อ 

ในอดีตของประวัติศาสตร์มืดนั้น เทิร์นเอกันดั้ม เป็น MS ที่มนุษย์สร้างขึ้นเพื่อใช้ต่อสู้กับศัตรูจากนอกระบบ สุริยะจักรวาล เครื่องกำเนิดพลังงานของเทิร์นเอเป็นแบบ Discontinuous Hyperoscillation Gauge Collapsing Pile (DHGCP เท่าที่ค้นดูก็คือ แบล็คโฮลเอนจิน) ใช้ระบบขับเคลื่อนด้วย I ฟิลด์บีมไดรฟ์ ซึ่งทำให้ใต้เกราะของเทิร์นเอก็คือพื้นที่กลวง ๆและโครงเล็กน้อยเท่านั้น ทำให้เทิร์นเอมีน้ำหนักเบามากและเมื่อเดินเครื่องจะทำให้น้ำหนักลดลงไปอีก (ไอเดียนี้ถูกนำไปใช้ในภายหลังเป็น GN ไดรฟ์) จึงสามารถติดอุปกรณ์ต่าง ๆ เสริมเข้าไปได้โดยไม่เสียความคล่องแคล่วไป I ฟิลด์บาเรียร์ของเทิร์นเอมีกำลังพอที่จะใช้ต้านแรงกระแทกของระเบิด นิวเคลียร์หรือเบี่ยงวิถีของบาซูก้าได้ เทิร์นเอยังมีมีนาโนเทคโนโลยีทำให้เทิร์นเอสามารถซ่อมแซมความเสียหายได้เอง เทิร์นเอกันดั้มสามารถคืนสภาพจากการถูกทำลายได้ถ้าเหลือชิ้นส่วนสำคัญไว้แต่ ต้องใช้เวลานับพันปี ซึ่งพลังฟื้นสภาพของเทิร์นเอกันดั้มนี้สามารถช่วยรักษาอาการบาดเจ็บของนัก บินซึ่งควบคุมจากคอร์ไฟเตอร์ที่บริเวณหัวเข็มขัดได้ด้วย เทิร์นเอยังมีความสามารถในการเทเลพอร์ตได้ ในยุคประวัติศาสตร์มืดนั้น เทิร์นเอกันดั้มได้สร้าง "ผีเสื้อแสงจันทร์" ซึ่งเป็นการปล่อยนาโนแมชชีนออกมาทำลายเป้าหมายเป็นบริเวณ กว้าง ซึ่งครั้งหนึ่งเทิร์นเอเคยใช้มันทำลายอารยธรรมบนโลกไปจนหมดสิ้น

เทิร์นเอกันดั้มหลับไหลอยู่ในรูปปั้นที่เรียกว่าตุ๊กตาสีขาว (ไวท์ดอล) ซึ่งทำงานด้วยระบบอัตโนมัติ ก่อนหยุดทำงานและได้โลรัน แซ็คขึ้นควบคุม จริง ๆ แล้วเทิร์นเอเครื่องนี้เป็นเพียงรุ่นสาธิตการทำงานในอดีตซึ่งมีอุปกรณ์ ต่างจากรุ่นใช้งานจริง (ในยุคประวัติศาสตร์มืดมีเทิร์นเอรุ่นผลิตจำนวนมากที่ใช้ตาแบบจิมด้วย และยังมีเทิร์นเอรุ่นติดอุปกรร์ครบซึ่งยังไม่มีข้อมูล) ในภายหลังโลรันได้ไปเจอ DOC เบสที่หมดสภาพเพราะผีเสื้อแสงจันทร์ถูกฝังอยู่ใต้ดิน เทิร์นเอกันดั้มเครื่องนี้ยังดูเหมือนมีชีวิตจิตใจของตัวเองด้วย

 ตัวละคร 

 รายชื่อตอน
# แฮหมี่
แฮหมี่ (Hae mee) หรือ หมี่กุ้ง เป็นบะหมี่ที่เป็นที่นิยมในมาเลเซียและสิงคโปร์ ในภาษาจีนฮกเกี้ยน แฮหมี่แปลตรงตัวว่าบะหมี่กุ้ง จัดเป็นฮกเกี้ยนหมี่แบบหนึ่ง ลักษณะเป็นบะหมี่ไข่ในน้ำซุปข้น ใส่กุ้ง หมูหั่นชิ้น ลูกชิ้นปลา และถั่วงอก โรยหอมเจียวและหอมใหญ่หั่น น้ำซุปทำจากกุ้งแห้ง พริกไทยขาว กระเทียมและเครื่องเทศอื่น ๆ มีบะหมี่กุ้งแบบแห้ง โดยราดหน้าด้วยน้ำส้มสายชู ซีอิ๊ว น้ำมัน มะนาวและพริกถ้าหากชอบ
# มิกิ โนนากะ
มิกิ โนนากะ (, เกิดวันที่ 7 ตุลาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
เธอเป็นสมาชิกรุ่นที่ 12 ของ "มอร์นิงมูซูเมะ"

โนนากะเป็นสมาชิกคนแรกที่พูดภาษาอังกฤษเก่ง เนื่องจากในช่วงชีวิตวัยเด็กของเธอเคยอาศัยอยู่ที่สหรัฐมา 8 ปี โดยเธอเคยอาศัยอยู่ที่รัฐอิลลินอยในช่วงปี พ.ศ. 2544 ถึงปี พ.ศ. 2547 และรัฐแอละแบมาในช่วงปี พ.ศ. 2547 ก่อนที่จะกลับประเทศญี่ปุ่นในช่วงปี พ.ศ. 2553 และหลังจากได้เข้าร่วมมอร์นิงมูซูเมะแล้ว เธอได้รับการขนานนามว่า "ตัวแทนระดับโลก" Nonaka Miki. "US@野中美希" (in Japanese). Morning Musume 12ki Official Blog. 2016-03-02."[EN] Morning Musume。'16 in Houston, DAY2." UP-FRONT LINK. 2016-03-09.

 ประวัติการทำงาน 
ในปี พ.ศ. 2557  โนนากะได้เข้าร่วมโครงการ "มอร์นิงมูซูเมะ'14 <โกลเด็น> ออดิชัน!" (モーニング娘。'14 ＜黄金＞オーディション！) ในวัยเพียง 14 ปี และเธอได้เข้าร่วม มอร์นิงมูซูเมะ ในฐานะสมาชิกรุ่นที่ 12 ร่วมกับ ฮารูนะ โองาตะ, มาเรีย มากิโนะ และ อากาเนะ ฮากะ และได้เปิดตัวอย่างเป็นทางการเมื่อวันที่ 30 กันยายน ในคอนเสิร์ต "มอร์นิงมูซูเมะ'14 คอนเสิร์ตทัวร์ อากิ กีฟมีมอร์เลิฟ์ ~มิจิชิเงะ ซายูมิ ซตสึเงียวสเปเชียล~" (モーニング娘。'14コンサートツアー秋 GIVE ME MORE LOVE ～道重さゆみ卒業記念スペシャル～)"モーニング娘。’14 第12期メンバー決定！" (in Japanese). Hello! Project. 2014-09-30.

 ผลงาน 
ผลงานที่โนนากะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ

 สมุดรวมภาพ 
 [24 กันยายน พ.ศ. 2559] Nonaka Miki Mini Photobook "Greeting -Photobook-"
 [15 มกราคม พ.ศ. 2564] To be myself

 แหล่งข้อมูลอื่น 
 เว็บบล็อกของสมาชิกรุ่นที่ 12
 บัญชีอินสตาแกรมอย่างเป็นทางการ
# สถานีคุนจา
สถานีคุนจา  เป็นสถานีรถไฟใต้ดินโซล สาย 5 และ สาย 7

 แผนผังของสถานี 
 สาย 5 
  ↑   S/B N/B  ↓  

 ทางเหนือ ← ●สาย 5 มุ่งหน้า  ทางใต้  ●สาย 5 มุ่งหน้า  หรือ  →

 สาย 7 
  ↑  S/B   N/B ↓  

 ทางเหนือ ← ●สาย 7 มุ่งหน้า  ทางใต้  ●สาย 7 มุ่งหน้า  →
# สรุปเหรียญรางวัลออลแอฟริกาเกมส์ตลอดกาล
ตารางสรุปเหรียญรางวัลทั้งหมดจากออลแอฟริกาเกมส์ ซึ่งเป็นการแข่งขันกีฬาของนานาประเทศจากทวีปแอฟริกาที่จัดขึ้นทุกสี่ปี เหรียญรางวัลนับจนถึงการแข่งขันเมื่อปี ค.ศ. 2011

 เหรียญรางวัลรวม 
ทีม (IOC code)เข้าร่วมเหรียญทองเหรียญเงินเหรียญทองแดงรวม102182433007617151727599023566919341013711710121028471011766102361225101102031102312171010910101923418310463342340114523126102939461141066203290202103043721451012144001110104111126341683112210121017183469101017366370022105692171021346539121536746919651120361002810103343052959347140530123104848901867117274561214910015259229177665105139910231049102310021113101521321464301021203677104523327243359116รวม 1790  1747  2140  5677
# โนเกีย 3120
โนเกีย 3120 (Nokia 3120) เป็นโทรศัพท์มือถือจากโนเกีย ใช้ความถี่จีเอสเอ็ม เปิดตัวขายครั้งแรกในปี ค.ศ. 2000-2021 โนเกีย 3120 มีโครงสร้างทางเทคนิคเหมือนกับโนเกีย 3100

 ข้อมูลจำเพาะ 
 ข้อมูล
 พ.ศ. 2543
 GPRS-Class 4 (3 + 1 ช่อง), 24-36 กิโลบิต/วินาที
 ป๊อปพอร์ต 
 คุณสมบัติพิเศษ
 บริการข้อความสั้น 
 บริการส่งข้อความมัลติมีเดีย 
 เกม
 เกมงูกินหาง
 โบลิ่ง
 โปรแกรมประยุกต์
 เวลาโลก
 การส่งข้อความด่วน
 แบตเตอรี่ใช้ได้นานถึง 17 วัน
 ช่วงโทรศัพท์ โนเกีย 6610
 พ.ศ. 2564
 ยูทูบ
 Google
 ปฏิทิน

 แหล่งข้อมูลอื่น 
 Nokia 3120 - Full phone specifications (gsmarena.com)
 Nokia 3120 Phone Support (USA) (nokiausa.com)
 Nokia 3120 Phone Support (Europe) (europe.nokia.com)
# โนเกีย เอ็น72
โนเกีย เอ็น72  เป็นสมาร์ตโฟนจากโนเกีย เปิดตัวครั้งแรกเมื่อวันที่ 25 เมษายน พ.ศ. 2549 ใช้ระบบปฏิบัติการซิมเบียนโอเอส 8.1a นอกจากนี้ยังมีกล้องความละเอียด 2 ล้านพิกเซล ผลิตออกมา 2 สี คือ สีดำกับสีชมพู สำหรับเครื่องที่นำมาทดลองใช้งานเป็นสีชมพู และเปิดจำหน่ายขายในช่วงเดือนมิถุนายน พ.ศ. 2549Nokia N72 Review Gist. Reviewgist.com.

 คุณสมบัติ 
สรุปคุณสมบัติของโนเกีย เอ็น72 ในรูปตาราง ดังนี้Device Details - Nokia N72 . Forum.nokia.com (2006-04-25).
ฟิวเจอร์รายละเอียดระบบปฏิบัติการ Symbian OS (8.1a), S60 Second Edition Feature Pack 3 (v2.8)ประมวลผล TI OMAP 1710, ARM9 32-bit RISC CPU @ 220 MHz หน่วยความจำ (RAM)  53 MBหน่วยความจำ (หน่วยความจำโทรศัพท์) 20 MBคลื่นความถึ่ 900/1800/1900 MHz GPRS  ใช่, class 10 EDGE (EGPRS)  ใช่, class 10, 236.8 kbit/s WCDMA ไม่หน้าจอหลัก TFT Matrix, 262,144 สีคุณสมบัติของกล้องแฟลชเครื่อง สมาร์ทโฟนการถ่ายวิดีโอต่อเนื่อง 15 เฟรม/วินาที 	รูปแบบการบันทึกวิดีโอ H.263, MPEG-4การบันทึกวิดีโอความละเอียด  352 × 288ภาพกล้อง JPEGรูปแบบภาพ BMP, Exif, GIF87a, GIF89a, JPEG, JPEG 2000, PNG, WBMPการส่งข้อมความ 	MMS+SMIL, SMS Supported Email Protocols  	IMAP4, POP3, SMTP Supported Document Formats 	Excel, PDF, Powerpoint, Word Audio Formats  AAC, AAC+, AMR-NB, eAAC+, MIDI Tones (poly 64), MP3, RealAudio 7, 8, 10, True tones, WAV